hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Գասպարյանն այս պահին ձերբակալված չէ, սակայն առկա է հարուցված քրեական գործ՝ Քրեական օրենսգրքի 164-րդ հոդվածի հատկանիշներով: Այս մասին Forrights-ին տեղեկացրեց Ոստիկանության ԶԼՄ-ների հետ կապի և լրատվության բաժնի պետ Էդգար Ջանոյանը։
Հոդվածն իրենից նախատեսում է երեքից յոթ տարի ազատազրկում՝ լրագրողի մասնագիտական օրինական գործունեությանը խոչընդոտելը, որը կատարվել է լրագրողի կամ նրա մերձավորի կյանքի կամ առողջության համար վտանգավոր բռնություն գործադրելով կամ դա գործադրելու սպառնալիքով։
ԽԱՊԿ ղեկավարի դիտարկմամբ՝ բավականին մեղմ հոդված է կիրավել նախկին ոստիկանապետի նկատմամբ․
«Այստեղ ոչ միայն լրագրողական գործի խոչընդոտում էր, այլև բացահայտ խուլիգան վարվելակերպ։ Տեղին կլիներ կիրառել նաև ՔՕ 258-րդ հոդվածի 2-րդ կետը՝ խուլիգանությունը, որը զուգորդվել է անձի նկատմամբ բռնություն գործադրելով կամ դա գործադրելու սպառնալիքով»։
Նկատենք, որ նախկին ոստիկանապետը լրագրողների նկատմամբ դաժան վերաբերմունքով աչքի է ընկել դեռ 2015 թվականին՝ «Էլեկտրիկ Երևան»-ի, ապա 2016-ի՝ Սարի թաղի դեպքերի ժամանակ։ Երկու դեպքերում էլ որևէ մեղադրանքի կամ պատասխանատվության Գասպարյանը չի արժանացել;
Այսօր լրագրողական տասը կազմակերպություններ հայտարարություն են տարածելու միջադեպի կապակցությամբ՝ իրենց դժգոհությունն ու զորակցությունը հայտնելու կատարվածի առթիվ։ Նրանք մեծ ակնկալիք ունեն, որ իրավապահ մարմինները լուրջ քննության կառնեն այս ամենը և գոնե այս անգամ պատասխանատվության կենթարկեն Վլադիմիր Գասպարյանին․
«Հիշենք, որ իր պաշտոնավարման տարիներին ոստիկանական գործողությունների բաղկացուցիչ մաս էին կազմում լրագրողների նկատմամբ բռնությունները։ Ցավոք, մինչ օրս որևէ դեպքով, անգամ չնչին պատասանատվության Գասպարյանը չի ենթարկվել։ Սա է պատճառը, որ հիմա ինքն իրեն թույլ է տալիս նույն սանձարձակ վարքը լրագրողների հանդեպ»,- նշում է Մելիքյանը։
Իրավապաշտպան Ժաննա Ալեքսանյանը, վերհիշելով այն տարիները, երբ Ոստիկանությանը գլխավորում էր Վլադիմիր Գասպարյանը, չի կարողանում չնկատել ոստիկանության ակնհայտ «թշնամական վերաբերմունքը» լրագրողների նկատմամբ։ Ալեքսանյանը նկատում է՝ չնայած հեղափոխությունից հետո նախկին իշխանության որոշ ներկայացուցիչներ թիրախավորվել են իրավապահ համակարգի կողմից, սակայն նրանց թվում չկա նախկին ոստիկանապետը․
«Այդ անպատժելի վարքը, որը նա ցուցաբերում էր նախկինում, այսօր էլ շարունակվում է։ Ես համոզմունք ունեմ՝ Վովա Գասպարյանի այս դեմարշը ոչ թե լրագրողների, այլ  հենց Հայաստանի իշխանությունների դեմ է»,- Forrights-ին հետ զրույցում նշում է իրավապաշտպանը։
Նշենք, որ  ստեղծված միջադեպին անդրադարձել է նաև «Ազատություն ռադիոկայան»-ի նախագահ Դեյզի Սինդելարը։ Նա դատապարտել է Հայաստանի նախկին ոստիկանապետի կողմից ռ/կ հայաստանյան ծառայության լրագրողների աշխատանքի խոչընդոտելը․
«Մենք սարսափած ենք այս գրոհից մեր հայկական ծառայության լրագրողների վրա, առավել ևս նախկին ոստիկանապետի կողմից»,- ասել է Սինդելարը:
Հետաքրքիր է, որ փաստաբան Տիգրան Աթանեսյանը ֆեյսբուքյան իր էջում հայտարարություն էր տարածել, նշելով, որ Գասպարյանի անունից պատրաստվում է հայց ներկայացնել ռադիոկայանի աշխատակիցների գործողությունների հետ կապված: Ըստ նրա՝ խախտվել է ՀՀ քաղաքացու բնակարանի անձեռնմխելիության, անձնական և ընտանեկան կյանքի գաղտնիության իրավունքները։
Forrights-ը փորձեց կապ հաստատել փաստաբանի հետ, սակայն մեր զանգերն անպատասխան մնացին։
Նախորդ նյութըՎովա Գասպարյանի լրջանալու պահը
Հաջորդ նյութըԿառավարությունը չի կատարել ՄԻԵԴ-ի պահանջը․ Գագիկ Խաչատրյանը բուժում չի ստացել
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.